Օթյակ (նկար, Ռենուար)

Օթյակ (), ֆրանսիացի նկարիչ Պիեռ-Օգյուստ Ռենուարի (, 1841-1919) նկարը՝ ստեղծված 1874 թվականին։ Նկարի չափերը՝ 80×63.5 սմ, շրջանակի չափերը՝ 106.6×91×12.3 սմ: Օգտագործվում է նաև «Օթյակ օպերայում» անվանումը:

«Օթյակ» նկարը պահվում է Լոնդոնում՝ Կուրտոյի արվեստի ինստիտուտում:

Պատմություն 
Նկարը հանրությանն է ներկայացվել Փարիզում 1874 թվականին անցկացված իմպրեսիոնիստների առաջին ցուցահանդեսում։ Այն եղել է Ռենուարի ամենահայտնի կտավներից մեկը 1870-ական թվականների կեսերին: Չնայած նրան, որ նկարն ստացել է դրական արձագանք, Ռենուարն այն կարողացել է վաճառել միայն 1875 թվականին՝ հարաբերականորեն ոչ մեծ գումարով՝ 475 ֆրանկով:

Նկարագրություն
Նկարում պատկերված են օպերային թատրոնի օթյակում նստած կին (առջևի պլանում) և տղամարդ (հետին պլանում)։ Այս կտավի համար կեցվածք են ընդունել նկարչի հարազատ եղբայրը՝ լրագրող Էդմոն Ռենուարը () և Մոնմարտրի բնորդուհի Նինի Լոպեսը ():

Նկարն ստեղծված է մարգարտասպիտակ, դեղին և սև երանգներով։ Կնոջ հագին սև-սպիտակ զգեստ է, տղամարդու հագին՝ սև ֆրակ և սպիտակ վերնաշապիկ։ Կնոջ մարգարտե վզնոցը նկարված է սպիտակ փոքր փայլուն կետերով։ Կինը նայում է նկարը դիտողին, նրա թատերական հեռադիտակն իջեցված է և գտնվում է նրա ձեռքում։ Տղամարդը հեռադիտակով նայում է մյուս կողմ, հավանաբար օպերային թատրոնի բեմին:

Ծանոթագրություններ

Արտաքին հղումներ 
 Интерактивный вид зала галереи Института искусства Курто, в котором находится картина «Ложа» (надо перейти вправо), www.courtauld.ac.uk

Ռենուարի նկարներ
1874 նկարներ
Կուրտոյի արվեստի ինստիտուտի նկարներ